open-index/open-wikipedia-markdown huggingface dataset:
Kristof Kolomb

**Kristof Kolomb** (nasido alrededor del anyo 1451, en un lugar diskutido i muerto en Vayadolid, Espanya, el 20 de mayo de 1506) fue un navegante, kartógrafo, almirante, virrey i Governador Jeneral de las Indias al servisio de la Korona de Kastilya, famoso por aver echo el yamado Deskuvrimyénto de Amerika, enel anyo 1492. 

El orijin de Kolomb es muy diskutido i munchas sivdades se asen yamar komo la su tyérra natal. La tesis apoyada mayoritariamente es ke nasió en Djenova, afilú la dokumentasiyon ke egziste al respekto no es kompleta; endemás, el su ijo, Hernando Kolomb, kontribuyó a jenerar má polémika al eshkonder la su prosedensiya en el libro dedikado al su padre. Es por eyo ke egzisten munchas teorías sobre el su orijin ke lo azen katalán, gayego, portugez o djudio.

Asta la puvlikasiyon del mapa de Martin Waldseemüller en 1507, el territorio amerikano era konosido komo "Indias Oksidentalas" i, anke posiblemente Kolomb no fue el primer eksplorador evropeo de Amerika, puede afirmarse ke deshkovrió un muevo kontinente para la sivilizasiyon evropea, al ser el priméro en trasar una ruta de ida i tornada uzando las korrientes marinas del Oseano Atlantiko, ruta la kuala oy todavía se uza.

Kolon izo katro viajes a las tyérras amerikanas. El su Primér viaje (3 de Ogusto de 1492 - 15 de Marso de 1493) salió desde el puerto de Palos de la Frontiera (Huelva), yegando a Guanahani (oy en las Isolas Bahamas) el 12 de Oktubro de dicho anyo. Este echo impulso la ekspansiyon mondial de Evropa i la kolonizasiyon por varias potensias evropeas de gran parte del kontinente amerikano i de los sus povladores.

## Referensias


Kateggoría:Vikipedya:Artikolos kon grafia ladina
Katēggoría:Navegadores i Deshkovridores
Esnoga Neve Shalom (Paramaribo)

La **Esnoga Neve Shalom** (en ivrit **בית הכנסת נווה שלום**) es la unika esnoga oy endia en Surinam. El tyerreno en la kaleja Keizerstraat era merkado enel anyo 1716 por djudios Ashkenazim. La frágua orijinal era eskapada enel anyo 1723 i iva sustituir a la primera esnoga Surinameza en la Jodensavanne, orijinalmente fraguada kon madiera entre los anyos 1665 i 1671 (afilu oy endia re-fraguada kon blokos). La aktuala esnoga se topa en Keizerstraat 82 i fue desenyada por el arkitekto J.F. Halfhide, i eskapada enel anyo 1842 or 1843.

Algo muy poko komon enel mundo, es ke Paramaribo, endjunto kon Sofiya, es una de las pokas sivdades ande se pode ankontrar una mishkita al lado de una esnoga. La Mishkita Keizerstraat se topa al lado de la esnoga. 

## Referensias


Kateggoría:Vikipedya:Artikolos kon grafia ladina
Esnoga Neve Shalom (Estambol)

La **Esnoga Neve Shalom**, (en turkano **Neve Şalom Sinagogu**, en ivrit **בית הכנסת נווה שלום**, "Valey de Paz") es una esnoga ubikada en la máale de Galata de la sivdad de Istanbul, en la Turkiya. La esnoga se ankontra en la kaleja 	Büyük Hendek Caddesi 61.

Kuando la povlasiyon djudia en las máales de Pera i Galata (las kualas oy endia konforman la máale de Beyoğlu) empiesó a kreser en las anyadas 1930s, se destruyo una eskuela primaria djudia enel anyo 1949 para fraguar una mueva esnoga, la kuala fue akabada enel anyo 1951. Los arkitektos fueron Elio Ventura i Bernar Motola, dos mansevos djudios turkanos. El aperturamyénto fue el Alhad 25 de Marso (17 de Adar de 5711 en el Kalendario Djudio) kon la presensia del antonses Rabino Shefe de la Turkiya, el Haham Bashi Rafael Saban. La Esnoga Neve Shalom es la prinsipal i la má grande esnoga en Istanbul, avyerta para meldar espesialmente en Shabat, en los hagim, para Bar Mitsvot, kazamyéntos i funerales.

La esnoga Neve Shalom sufriyó tres atakos terroristas, uno el 6 de Septiembro del anyo 1986, enel kualo 22 djudios turkanos fueron amortados; uno el 1 de Marso de 1992, el kualo fue un atako kon oto-bomba i no deshó amortamyéntos shukur al Dio i el má resiente el 15 de Noviembro del anyo 2003, el kualo fue uno de los katro atakos kon oto-bomba en Istanbul.

## Ver endemás
* Istorya de los Djudios en la Turkiya

## Referensias
 

## Enlasos Eksternos
* Rabinato de la Turkiya
* Pajina Web de laEsnoga Neve Shalom
* Shalom - El prinsipal djurnal djudio de la Turkiya

Katēggoría:Esnogas
Kateggoría:Vikipedya:Artikolos kon grafia ladina
Kateggoría:Arkitektura de Turkia
Katēggoría:Estambol
Katēggoría:Atakos terroristas
Esnoga Yusef Abad

La **Esnoga Yusef Abad** (en farsi **Kenise e Yusef Ábád**, **کنیسه یوسف آباد**, en ivrit **בית הכנסת יוסף-עבד**) es una de las esnogas mas grandes de Teheran, Iran. La esnoga se ankontra en la máale de Yusef Abad, en la kaleja 15 kon la Avenida Sayyed Jamáleddin e Asadábádi.

El 8 de Fevrero de 2003, el Presidente Mohammad Khatami vijitó la esnoga, siendo antonses el primér presidente de Iran en vijitar una esnoga dempues de la Revolusiyon Islamika. El Rabino Shefe Yousef Hamadani Cohen, Haroun Yashayaei, presidente del Komité Djudío de Teheran, i Morris Motamed, myémbro del Parlamento Iraní representando a la komunita djudia del paez, estaban presentes i representaron a la komunita djudia Iraní . Para la vijita, el Rabino Shefe Hamadani Cohen gió la apertura del Aron Akodesh i fue el hazan para el servisio relijioso.

## Ver endemas
* Istorya de los Djudios de Iran

## Referensias


## Enlasos Eksternos
* Komité Djudio de Teheran

Katēggoría:Esnogas
Katēggoría:Iran
Kateggoría:Vikipedya:Artikolos kon grafia ladina
Esnoga de Lisboa

La **Esnoga de Lisboa**, yamada **Shaaré Tikvá** (*Puertas de Esperansa*) es una esnoga istorika i la esnoga prinsipala de la sivdad de Lisboa, ubikada en la kaleja Alexandre Herculano, en la máale de São Mamede.

La presensia djudia en Lisboa se puede trasar asta empieses de la Edad Media, má la komunita iva sufrir un golpe basho enel anyo 1497, kuando un edikto del Rey Manuel I iva ordenar a los djudios a konvertirse al kristyanismo o deshar el paez. Todas las esnogas de la sivdad fueron konfiskadas por el Rey i entregadas a ordenes relijiozas kristyánas. Para akeyos djudios ke se konvirtieron al kristyanismo, yamados Muevos Kristyanos (*cristãos novos*), el establesimyénto de la Inkisisiyon Portugueza enel anyo 1536 paso a ser un perikolo permanente de ser persegido.

La situasiyon para el djudaismo en Portugal trokó al empiese del syéklo XIX, kuando se akabó la Inkisisiyon Portugeza i munchos sefardim de Marroko i Jibraltar, en la su mayoria merkaderes, empiesaron a migrar a Lisboa i a otras partes del paez. Durante todu el syéklo XIX, la chika komunita de Lisboa no tinía esnoga i tinían ke meldar en kazas partikolares.

Finalmente, enel anyo 1897 se establesió una komisión para fraguar una esnoga sentral en Lisboa. El proyekto fue konfiado al konosido arkitekto Miguel Ventura Terra, i el fraguamyénto empiesó enel anyo 1902. La kara prinsipala de la esnoga da asya un kortijo interno, ya ke la Ley Portugeza de antonses iva tener defendido para akeos templos no-Katolikos ke las sus karas prinsipalas den asya la kaleja.

Aperturada enel anyo 1904, la Esnoga de Lisboa fue la priméra esnoga fraguada en Portugal desde fines del syéklo XV. Ventura Terra disenyó un templo misturando los estils Neo-Bizantino i Neo-Romanesko, konsistente kon la moda moriska para la arkitektura de esnogas.

Enel anyo 2004, una seremonia se izo para selebrar los syen anyos de la esnoga. El presidente de Portugal, Jorge Sampaio i el Rabino Shefe Sefardi de Israel, Shlomo Amar estaban presentes en la seremonia i dieron diskorsos.

## Referensias
*Istorya de la Esnoga en su Pajina Web Ofisial (en Portugez).
*La Esnoga de Lisboa en laPajina del Instituto Portugez de Erensia Arkitektónika.

## Ver endemas
*Esnoga de Tomar
*Istorya de los Djudios en Portugal

## Enlasos eksternos
*Sitio web Ofisial

Kateggoría:Vikipedya:Artikolos kon grafia ladina
Esnoga Tiferet Israel

La **Esnoga Tiferet Israel** es la esnoga prinsipala de la Asosiasion Yisraeliana de Venezuela, la asosiasion ke agrupa a los djudios sefardim del paez. Esta ubikada en Karakas, en la máale de Maripérez, serkana a la Plasa Venezuela.
 

## Atako del anyo 2009
A finales del mes de Jenero del anyo 2009, en medio de la Gerra entre Medinat Yisrael i Hamas, la esnoga fue atakada seriamente en un atako bastante bien organisado, poko tiempo dempues de la publikasiyon de un artikolo yamando a la violensia en kontro de los djudios i de lo relasionado kon Israel en Venezuela. El artikolo fue publikado en un sitio web de simpatisantes del governo de Hugo Chávez yamado APORREA. El atako fue en Shabat, el dia 20 de de Jenero, i konsistio en un grupo de 15 ombres, el kualo entro a la esnoga, ataron i amordasaron a los guardias de sekuritá de la esnoga i dempues entraron a la frágua prinsipala, yenando las paredes kon *graffiti* anti-semitas i endemas vaziando el Aron Akodesh i los burós de la Asosiasion i del Haham de la Esnoga, el kualo es el Rabino Shefe Sefardi de Caracas. Endemas, la esnoga fue pintada kon frazes pidiendo ke los djudios fueran ekspulsados del paez  . 

## Referensias


Kateggoría:Vikipedya:Artikolos kon grafia ladina
Esnoga de Kurasao

La **Esnoga Mikvé Israel-Emanuel** (en ivrit **בית הכנסת מקווה ישראל-עמנואל**), en Willemstad, Kurasao es la esnoga mas aedada de las Amerikas. Es uzualmente konosida komo la *Snoa* (achikamyénto de la palavra "Esnoga").  

La Keilá egziste desde la anyada de los 1650s, i esta konformada por djudios Espanyoles i Portugezos ke yegaron a la adá o izla de Kurasao desde Olanda i Brasil. Enel syéklo XIX egzistió una keilá la kuala se separó i konformo una keilá Riformista (Emanu El); las dos keilot se unieron i endagora konforman la presente keilá, desde el anyo 1964.  La komunita esta endagora afiliada al movimento Rikonstruksiyonista.

La priméra fragua de esta esnoga fue komprada enel anyo 1674; la frágua aktuala es del anyo 1730.

## Referensias


## Ver endemás
* Istorya de los Djudios en las Antiyas Olandesas

## Enlasos Eksternos
* Sitio web de la keilá Mikvé Israel-Emanuel

Kateggoría:Vikipedya:Artikolos kon grafia ladina
Esnoga Monastir (Salonika)

La **Esnoga Monastir** o **Kal de Monastir** (en ivrit **קהל קדוש מונאסטירליס**) es una esnoga istorika de la komunita djudia de Salonika.

## Istorya
La esnoga fue fraguada enel anyo 1927 por djudios de la komunita de Monastir, una sivdad de la antonses Yugoslavia i konsagrada por el antonses Rabino Shefe de la sivdad, haham Haim Rafael Habib. Durante la Sigunda Gerra Mondial, la esnoga fue salvada de ser destruyida por la Kruz Kolorada Internasiyonal. En Djunio del anyo 1978, la frágua fue danyada por un temblor de tyérra. Fue restaurada por el governo grégo i oy endia es uzada prinsipalmente durante los hagim.

## Ver endemas
* Istorya de los djudios en Gresia
*Salonika

Kateggoría:Vikipedya:Artikolos kon grafia ladina

Kateggoría:Selanik
Esnoga Beit Bella

La **Esnoga Beit Bella** o la **Esnoga de Tallinn**, (en estonio **Tallinna sünagoog**, en ivrit **בית הכנסת בית בלה**) es la unika esnoga del paez, i esta ubikada en la sivdad kapitala , Tallinn. La esnoga fue fraguáda kon fondos privados i aperturada el 16 de Mayo delanyo 2007. La frágua es una estruktura ultramodierna, yena de ayre, kon kapasitá para 180 personas,  kon una kapasitá adisional de asta 230 personas para konziertos i otros eventos publikos. La esnoga a resivido muncha atensiyon déke es la primera esnoga fraguada en Estonia desde la Sigunda Gerra Mondiala. La esnoga fue disenyada por los arkitekos Kaur Stöör, Tõnis Kimmel, Liis Lindvere, Raili Paling i Andrus Kõresaar, de la entreprisa KOKO. Para el aperturamiento de la esnoga, asistieron el antonses Vise-Primer Ministro de Israel, Shimon Peres, el Rabino Shefe Ashkenazi de Israel, Sinyor haham Yona Metzger, el Rabino Shefe de Estonia, Sinyor haham Shmuel Kot, i el presidente de Estonia, Toomas Hendrik Ilves.

La esnoga orijinala de la sivdad, fraguada enel anyo 1883, no fue refraguáda dempues de ser destruyida enel anyo 1944 i antonses Tallinn paso a serla unika sivdad kapitala evropea sin una esnoga. Tartu, una sivdad chika en el Sud-Oryente del paez, tambien tinía una esnoga la kuala fue destruyida durante la Gerra.

## Ver endemas
*Istorya de los djudios en Estonia

## Referensias


## Enlasos eksternos
* Pajina web ofisial de la Esnoga de Tallinn
*Estonia's first synagogue since World War II opens, *European Jewish Press*
* Synagogue set to open in Estonia for first time since Holocaust, *Federation of Jewish Communities of the CIS*
*First Post-World War Two Synagogue Opened in Tallinn, Estonia, *[[European Jewish Congress]]*
*Estonia's Jews set to inaugurate new Tallinn synagogue, *[[International Herald Tribune]]*
*Synagogue set to open in Estonia for first time since Holocaust, *[[Haaretz]]*
*Estonia opens synagogue for first time since Nazi era, *[[The Independent]]*
*Estonia Jews to get first synagogue, *[[Al-Jazira|Aljazeera.net]]*

Kateggoría:Vikipedya:Artikolos kon grafia ladina
Esnoga El Ghriba

La **Esnoga El Ghriba**, (en arabo **معبد الغريبة**, en ivrit **בית הכנסת אלגריבה**), tambien konosida komo la **Esnoga de Djerba**, esta ubikada en la adá tunesina de Djerba. Esta situada en la antika viya djudia de Hara Seghira, yamad Er-Riadh en arabo, al Sud-Oeste de la kapital de la adá, Houmt Souk. Oy endia es la esnoga ke tiene el sefer Tora má aedado del mundo.

## Istorya

La istorya de la esnoga se puede sigir unos 2000 anyos atras, asyendo de la esnoga la má aedada de Afrika i una de las esnogas má aedadas del mundo. Asigun kon la tradisiyon oral, la esnoga fue fraguáda por koanim, los kualos yegaron a la adá dempues de la destruksiyon del Sigundo Templo de Yerushalayim. La frágua aktuala es del syéklo XIX i sustituye a la frágua anterior, del syéklo XVI. La frágua orijinal se dize ke fue konstruyida enel anyo 586 A.E.K.; la esnoga es el destino de una peregrinasiyon anual echa por munchos djudios tunesinos para el hag de Lag B'Omer, el kualo es dempues de Pesah.

## Atakos

Durante Simhat Tora enel anyo 1985, uno de los myémbros de la Polisia responsable de kudiar la esnoga, disparo en kontro de la keilá, amortando 3 personas, inkluendo un ninyiko. . El 11 de Avril del anyo 2002, un kamion yeno de eksplosivos fue exsplotado serka de la esnoga, amortando 21 personas, de las kualas 14 eran turistas almanes. Al Qaida se izo responsável del atako.

## Ver endemás
* Istorya de los djudios en Tunesia

## Enlasos eksternos
*El Ghriba Synagogue - Web video produced by blogger 
*El Ghriba Synagogue, Djerba, Tunisia

## Referensias


Kateggoría:Vikipedya:Artikolos kon grafia ladina
Esnoga de Amsterdam

La **Esnoga de Amsterdam**, tambien konosida komo la **Esnoga** o la **Esnoga Portugueza** (en djudeo-espanyol: **אסנוגה**), o  **Snoge** en lingua olandesa, es una esnoga sefardi del syéklo XVII en Amsterdam. 

## Orijin

Los djudios hueron ekspulsados en masa desde Espanya enel anyo 1492 por el Edikto de Granada. Munchos de los kualos se fueron a Portugal se tinian ke konvertir por huérsa al Katolisizmo enel anyo 1496, mientras ke los otros djudios fueron ekspulsados de Portugal enel anyo 1497. Por sienes de anyadas, la Inkisizion  iva sigir persigindo a los konversos i los sus ijos, kreyendo ke ainda eran djudios de manera sekreta (Marranos, Xuetas, Bnei Anusim).

Alkunos de akeyos djudios ke kirian poder serliberos de sigir la su relijion, fueron i ankontraron rifujio en Amsterdam. Durante una grande migrasiyon en el syéklo XVII, esos arifujiados djudios se Espanya i Portugal se izieron yamar Djudios Portugezos para evitar ser relasionados kon Espanya, la kuala en esos dias estaba en Gerra kon la Repuvlika Olandeza.

## Fraguamyénto de la Esnoga

En Diziembro del anyo 1670, la komunita sefardi de Amsterdam merkó el tyerreno para fraguar una esnoga i el su fraguamiento empiesó en Abril de 1671, basho la direksiyon del arkitekto Elias Bouwman. La esnoga fue kompletada en Ogusto de 1675. 

La entrada de la esnoga tyene eskrito un pasuk de Teilim 5:8: "En la abundansia de la Tu amorosa kerensya, yo vo yir a la Tu Kaza". Endemas, esta eskrito "1672", el anyo en el kualo la esnoga se esperaba kompletar, i "Aboab", la alkunya del haham ke tuvo la idea de fraguar la esnoga.

La esnoga esta fraguáda sobro de palos de madeira i las bazas de la misma se pueden ver desde kualker nave enel agua por debasho de la esnoga. Egzisten otras fráguas ke rodean a laesnoga, komo la esnoga de envierno, burós i arkivos, kazas de alkunos hahamim el rabinato, la hevrá kadishá i la konosida biblioteka Etz Haim. 

Durante la remuevasiyon en los anyos 1955-1959, el antiko auditorio de Etz Haim fue redesinyado komo una esnoga para el envierno, kon ayre kadjente sentralo i luses elektrikas. Las bankas fueron tomadas de una esnoga fraguáda orijinalmente enel anyo 1639, i el Aron Akodesh es del anyo 1744. 

El piso de la esnoga tiene arenikas finas, sigindo la antika tradisiyon Olandesa, para absorber umedad, suziedad de los kalsados i endemás para aminorar el bruido i el barulyo de la kaleja.

## Imajenes de la Esnoga

Image:SPAmster.JPG|Interior de la Esnoga, kon la tevá i el Aron Akodesh
Image:SinagogaPortuguesaAmsterdao.JPG|La Esnoga desde ahuéra
Image:EsnogaAmsterdam.jpg|Eksterior de la esnoga
Image:Esnoga.jpg|Interior de la esnoga, alumbrado kon kandilikas


## Ver endemas
*Istorya de los Djudios en Olanda
*Sefardim

## Atamientos eksternos
*Pajina web de la Esnoga
*Consecration of the new Portuguese synagogue August 2, 1675. Bibliotheca Rosenthaliana
*Website of Ets Haim, Sephardi library
Esnoga de Birobidjan

La **Esnoga de Birobidjan** (en idish **ביראבידזשאנער שול**) fue establesida enel anyo 2004. La esnoga esta en la sivdad de Birobidjan, la kuala es la kapitala de la Provensiya Otonoma Ebrea, una provinsia de Rusia. La Esnoga de Birobidjan es "lapriméra esnoga en Rusia en ser fraguáda parsialmente kon parás del govyerno", asigun la Federasiyon de Komunitas Djudias de la KEI.. La komunita resivio 112.000 dolares amerikanos para fraguar la esnoga

## Aperturamiento enel 2004
Enel anyo 2004 el Rabino Shefe de Rusia, Sinyor haham Berel Lazar tomo parte de las selebrasiyones por los 70 priméros anyos dela Provensiya Otonoma Ebrea. El sinyor haham Lazar i Avraham Berkowitz, el direktor de la Federasiyon de Komunitas Djudias de la KEI estaban presentes en Birobidjan para el evenemento. El alkalde de la sivdad, Aleksander Vinnikov, i Valery Solomonovich Gurevich tambien partisiparon en el aperturamyénto de la esnoga. El governador Nikolay Mihaylovich Volkov deklaro ke la Esnoga de Birobidjan es "la priméra esnoga kasher de la Provensiya Otonoma Ebrea, asigun la halaha." El haham Mordechai Scheiner, el kualo es el Rabino Shefe de Birobidjan i endemas el emisario de Habad-Lubavitch en la rejion, deklaró a los jurnales ke "Oy, podemos disfrutar de los benefisios de la kultura idish i no tener miedo de ritornar a las tradisiyones djudias. Aki estamos siguros i sin Antisemitismo i estamos tentanto abrir el muestro primér Talmud Tora aki". El shefe de la komunita lokal, Lev Toitman, tambien partisipó del aperturamyento de la esnoga.

## Komunita djudia
Asigun el sinyor haham Scheiner, egzisten unos 4.000 djudios en Birobidjan, los kualos konforman el 6% de la povlasiyon. Enel anyo 2006, el haham Scheiner vijitó las viyas de Bira, Naifeld, Londoko, Birakan i Birofeld kon la komunita de Birobidjan. Endjuntos vijitaron los betahayim lokales i arikojieron informasiyon de losdjudios entierrados antes de la Sigunda Gerra Mondial. Los nombres de eyos endagora estan eskritos en el Livro del Arrikodro de la Esnoga Ortodoksa de Birobidjan, kon las datas eskritas asigun elkalendario ebreo i el gregoriano. Para elanyo 2007, alkunos de los kolonos djudios orijinalos ainda estaban biviendo en estas viyas chikas.  Lev Toitman fue el shefe de la komunita desde 1997 asta kuando murió enel anyo 2007.

## Apoyo Internasional
En el anyo 2004, la komunita djudia de Birobidjan resivió un Aron Akodesh. Este regalo tan espesial para guadrar la Tora, fue echo por la sivdad ermana de Birobidjan, la kuala es Hegan, en la Repuvlika Popular de Kina, i fue konstruyido de akódro kon la alaha. En el anyo 2008, Shalom Brandman, un residente de Ramat Gan, Israel, donó una koleksiyon de livros de estudios djudaikos a la esnoga, dempues de una vijita ke izo durante el Programa de Idish del Enverano de 2007.

## Ver Endemas
*Universita Nasionala Djudia de Birobidjan
*Provensiya Otonoma Ebrea
*Esnoga Beit T'shuva

## Referensias


Kateggoría:Vikipedya:Artikolos kon grafia ladina
Esnoga Meir Taweig

La **Esnoga Meir Taweig** es la unika esnoga ainda aktiva i en uzo en Bagdad, Irak.. Oy endia, un chiko grupo de djudios kudian la esnoga. La esnoga esta ubikada en la máale de Al-Bataween, al oryente de Bagdad. El haham de la esnoga es el sinyor Emad Levy, ken endemas es el shohet de la komunita.

## Referensias


## Ver endemas
* Istorya de los Djudios en Irak

Kateggoría:Vikipedya:Artikolos kon grafia ladina
Esnoga Ahrida (Istanbul)

La **Esnoga Ahrida** o **Kal de Ohrid **(en ivrit **בית הכנסת אכרידה**) es una de las esnogas más aedadas de la sivdad de Istanbul. Esta ubikada en la máale djudia de Balat. La esnoga fue fraguáda por djudios de la sivdad de Ohrid kuando ainda konformava parte del Emperio Ottomano i oy endia konforma parte de la Antika Republika Yugoslava de Masedonia, los kualos emigraron a la Turkiya ase más de 550 anyos i se mesklaron kon la komunita romaniota ke egzistia desde antes; de fákto, "Ahrida" es uno de los nombres ke los grégos uzaban para yamar a la sivdad de Ohrid. La frágua,una de las dos esnogas más aedadas del Korno de Oro, fue remuevada enel anyo 1992 por la Fondasion Kinsentenaria, en selebrasion de los 500 anyos de la arivada de los djudios al Imperio Otomano. 

La esnoga es konosida endemas por su tevá en forma de nave.. La Esnoga Ahrida, es endemas la unika esnoga de Istanbul ande Shabbatai Zvi, fondador del movemento Sabbateo yegó a meldar.

## Ver endemas
* Istorya de los djudios en la Turkiya

## Referensias


## Enlasos eksternos
* Rabinato Shefe de la Turkiya
* Jurnal Shalom - El prinsipal jurnal djudio de la Turkiya

Katēggoría:Esnogas
Katēggoría:Estambol
Kateggoría:Turkia
Kateggoría:Vikipedya:Artikolos kon grafia ladina
Kateggoría:Arkitektura de Turkia
Esnoga Knesset Eliyahu

La **Esnoga Knesset Eliyahu**, tambien yamada **Knesset Eliyahoo** (en ivrit **בית הכנסת אליהו**), es una esnoga fraguada enel anyo 1885 en el sentro de la sivdad de Mumbai, India. Fue fraguáda por Jacob Elias Sassoon i los sus ermanos en onor al su padre, i endagora es administrada por el Jacob Sassoon Trust.

Enel anyo 1985, el antonses Presidente de India, Zail Singh, vijitó la esnoga en okasiyon del primér sentenario de la misma.El  Buro de Posta de la India emitió una estampiya en onor a la esnoga. Asta los atakos terroristas del anyo 2008, el haham de la esnoga era el rav Gavriel Holtzberg..

## Ver endemas
* Istorya de los Djudios en la India
* Nariman House

## Referensias
 

Kateggoría:Vikipedya:Artikolos kon grafia ladina
Huang Xianfan

**Huang Xianfan**, en kinezo: **黄現璠/黄现璠** (Qujiu, 13 de Noviembro de 1899 - Guilin, 18 de Jenero de 1982) era un istoryador i erudito de Zhuang kinezo, pionero de los estudios de la istoria de Zhuang (en kinezo: **壮族史学之父**)
 
Huang Xianfan nasio enel anyo 1899 en Qujio, distrito de Fusui de la prevensiya de Guangxi, Kina. Era el desendiente de una famiya zhuang de Guangxi. Estudio en la Eskola de Nanning de Guangxi (1922-1926). endemás, estudió istorya en la Universita de Pekin(1926-1935) i en la Universita de Tokio (1935-1937). Se dedikó al estudio de las istoryas de Kina, Japon i de la istorya del puevlo Zhuang. Publiko estudios de istorya i traduksiyones de obras de la istorya japoneza.

## Otros livros
* Istorya de Khina(Ⅰ-Ⅲ, 1932-1934) 
* Istorya de los Zhuang(1957,1988) 

## Mas informasion
* en Lingua inglesa: (Eskola-Bagui/八桂学派) 
* en Lingua inglesa: (Eskola-Huang/黄派) 
* en Lingua inglesa: Zhuang estudio/壮学)

## Referensias


## Enlasos eksternos

*  El istoryador Huang Xianfan
*  Huang Xianfan: erudito del puevlo Zhuang

Kateggoría:Eskritores
Kateggoría:Eskritores en kinezo
Kateggoría:Kinezos
Esnoga de El Transito

La **Esnoga de Samuel haLeví**, amijor konosida komo **Esnoga de El Transito** (en espanyol **Sinagoga del Tránsito**), ubikada en Toldot, Espanya, fue fraguada por Samuel ha-Levi Abulafia enel anyo 1356. Dempues de la ekspulsion de los djudios de Espanya, enel anyo 1492, la esnoga fue trokada en una kilisia. Oy endia i desde el anyo 1964, konforma parte del Muzeyo Sefardi de la sivdad, amostrando la kultura djudia sefardi de Toledo.

Esta esnoga era la esnoga privada de la famiya del tesourero del Rey, Don Samuel HaLevi Abulafia. Kuando el la fraguo a empieses del syeklo XIV, el desidio desafiar todas las leyes ke dizían ke las esnogas tinyian ke ser ma chikasy bashas ke las kilisias i kon dekorasiyon basika. La esnoga tiene inskripsiyones kon el nombre del Dio, arkos de estil mudejar kon mamposteriya i endemas labrados en stuko en arabo i en ivrit.


File:Toledo - Sinagoga El Transito 01.jpg|
File:RoyLindmanElTransito 005.jpg|
File:Toledo - Sinagoga El Transito int 02.jpg|
File:RoyLindmanElTransito 009.jpg|
File:RoyLindmanElTransitoSynagogue 003.jpg|
File:A Black and White Photograph taken in the Synagogue of El Transito - Toledo Spain.jpeg|
File:A Black and White Photograph inside the Synagogue of El Transito - Toledo Spain.jpeg|
File:A Black and White Photo taken in the Synagogue of El Transito - Toledo Spain.jpeg|
File:RoyLindmanElTransitoSynagogue 004.jpg|
File:RoyLindmanElTransitoSynagogue 005.jpg|
File:RoyLindmanElTransitoSynagogue 006.jpg|
File:Yeseria de la galeria.jpg


Kateggoría:Kultura de Espanya
Kateggoría:Vikipedya:Artikolos kon grafia ladina
Bnei Menashe

Los **Bnei Menashe** ("Ijos de Menashe", en ivrit **בני מנשה**) son un grupo de má de 9.000 personas de los estados del Nord-Este de la India de Manipur i Mizoram los kualos afirman ke desienden de una de las  Tribus pedridas de Yisrael. Esta afirmasiyon aparesió dempues ke un misionero Pentekostal enel anyo 1951 tuvo un esuenyo en el kualo la relijion pre-Kristyana de la su jente era el djudaismo i ke la su tyerra ansestrala era Yisrael. Linguistikamente, los Bnei Menashe son Tibeto-Birmanos i pertenesen a los grupos etnikos Mizo, Kuki i Chin (estos termos son virtualmente ekivalentes). Eyos son yamados Chin en Birmania. Dependiendo de las sus afiliasiyones, kada tribu deside yamarse Kuki, Mizo,
Zomi o Chin, afilú es mas komun para la jente identifikarse kon la su subtribu, kada una de las kualas tiene un dialekto própio. 

Este grupo fue yamado Bnei Menashe por Eliyahu Avichail  deke eyos kreen ke el su ansestro lejendario Kuki-Mizo yamado Manmasi es el mismo Menashe, ijo de Yosef.

El 1 de Abril de 2005, el Rabino Shefe Sefardi de Israel, el Sinyor haham Shlomo Amar, akseptó ke los Bnei Menashe sean yamados djudios, bazado en la devosiyon eksemplar de eyos al djudaismo. La su desisiyon es muy emportante déke azer endagora má pishín y kolay ke todos los Bnei Menashe puedan azer la su aliya basho la Ley del Ritorno.  

## Ver endemas
*Shavei Israel   

## Referensias


Kateggoría:Vikipedya:Artikolos kon grafia ladina
Esnoga Bet El (Karakas)

La **Esnoga Bet El** o komo se le konose en la komunita de Venezuela, **Asosiasion Bet-El** es una esnoga ke se topa en la sivdad de Karakas, en la kuala se melda en el rito Sefaradi. La esnoga fue fraguada entre los anyos 1969 i 1973, kon parás ofresidas por el sinyor Edmond Safra, para el su uzo por la komunita halabi-Venezuelana de la sivdad ke bivía para antonses en la máale de San Bernardino. Endagora la komunita tambien tiene myémbros sobre tódu de Meliya (Espanya) i del Nord de Marroko, espesialmente de las sivdades de Tetuan i Chaouen.

La esnoga tiene el su adreso en la Avenida Cajigal de la máale. Tiene kapazitá para unas 300 personas en la seksiyon de ombres, la kuala esta yena de vitrales desinyados por Yaakov Agam, endemás de ke la pared ande se ankontra el Aron Akodesh es una eskultura de Harry Abend  i para unas 100 personas en la seksiyon de mujeres en el piso de ariba. La esnoga endemas tiene una kamareta abasho, la kuala fue aperturada enel anyo 1988 i ke se uza para fyéstas komo bar mitzvot, bat mitzvot, kazamyéntos i Sheva berahot. En el piso má alto de la frágua, al lado del area para meldar de las mujeres, se topa una kamareta uzada komo bet Midrash para el estudio de la Tora i la Gemara, la kuala tiene una biblioteka. Endemás, en la esnoga estan disponíveis humashim kon Rashi, sidurim en ivrit i sidurim kon traduksiyon i fonetika en espanyol para akeyos ke no avlan ivrit, o lo avlan poko i no saben meldar en ivrit.

Aktualmente, el haham de la esnoga es el sinyor Itshak Sananes.

## Referensias


## Atamientos eksternos
*Galería de Imágenes de Sinagogas de Venezuela y el Caribe. Confederación de Asociaciones Israelitas de Venezuela

Kateggoría:Vikipedya:Artikolos kon grafia ladina
Jose Levy

**José Levy**, en ivrit **יוסף לוי**, djurnalista i mediko nasido en Meliya, Espanya. José se izo doktor en Filosofiya en la Universita Ebrea de Yerushalayim. Desde el anyo 1989 es korresponsal shefe del kanal de notisias 24 Oras amerikano en espanyol CNN en Israel, los Territorios Palestinos i el Medio Oryente. Endemás, a sido enviado espesial del kanal en evenementos komo:
* La Kaida del Muro de Berlin
* El final de la Union Sovyetika
* La yegada del syéklo XXI en Mosku, Rusia
* La muerte del Papa Juan Pablo II

## Kritikas
Jose Levy a sido duramente kritikado por israelianos y palestinianos. Moises Sztajnworc Benarroch, de la komunita djudia de Marbeya, le eskrivió una letra avyerta

## Referensias


## Atamientos eksternos
*Profil de Jose Levy en CNN en Español

Kateggoría:Vikipedya:AY
Kateggoría:Djurnalistos
Kateggoría:Djurnalistos djudios
Kateggoría:Djurnalistos de Espanya
Kateggoría:Sefaradim‎
Sven Alkalai

**Sven Alkalai**, en serbo-kroata **Sven Alkalaj**, nasido en 11 de Novembro de 1948 en Sarajevo, minístro de Liasones Eksteriores de  Bosnia i Herzegovina en 2007-2012. Alkalaj, el kualo es sefardi, es unos de los djudios mas konosidos de la komunita. Es myémbro del partito Partito para Bosnia i Herzegovina, el kualo es dirijido por el myémbro de la presidensia kolektiva del paez, Haris Silajdžić.

## Biografiya
Sven Alkalai nasió en Sarajevo i se graduó de injeniero mekániko en la Universita de Sarajevo enel anyo 1974. El ritornó a la universita enel anyo 1987 i tiene endagora endemas un titolo de ekonomiya. Entre las sus fonksiones para el govyerno del su paez se ankontran:

*Fevrero 2004 – Fevrero 2007. - Ambasador de Bosnia i Herzegovina en Bejika i Shefe de la Misión de Bosnia i Herzegovina a la OTAN en Bruselas.
	
*2000 - 2004 - Ambasador  de Bosnia i Herzegovina a la OEA i endemás Ambasador de Bosnia i Herzegovina en los Estatos Unitos d'Amerika en Washington DC.

*1993 - 2000 - Ambasador de Bosnia i Herzegovina en los Estatos Unitos d'Amerika

*1988 - 1994 - Direktor de la entreprisa Energoinvest en Bangkok, Tailandia.

*1985 – 1988 - Shefe Rejional para el Serkano i Medio Oryente de Energoinvest en Sarajevo.

*1975 – 1985 - Direktor Komersial de Petrolinvest en Sarajevo.

## Otros fáktos

Alkalai avla, endemás de serbo-kroata, inglez i fransez, endemas de un poko de espanyol. Alkalai a resivido munchas kritikas i demandas en los medios de komunikasiyon de Bosnia i Herzegovina para ke deshe el ofisio de Ministro de Liasones Eksteriores dempués de ke el resivió la sivdadania de Kroasia, kuando el se deklaró ke era kroata.

## Referensias

## Atamientos eksternos
*Pajina web Ofisial del Ministerio de Liasones Eksteriores de Bosnia i Herzegovina

Kateggoría:Djudios de los Balkanes
Kateggoría:Politikos djudios
Kateggoría:Bosnia i Herzegovina
Kateggoría:Vikipedya:Artikolos kon grafia ladina
Kateggoría:Sefaradim‎
Kateggoría:Djudios de Bosnia i Hersegovina
Al-Madina

**Al-Madina** (en arabo, **المدينة**) es un djurnal arabo-yisraeli, en formato tabloide, publikado i distribuyido debaldes en dos edisiyones:

*La edisiyon del Nord, publikada en Haifa i distribuyida en el Nord de Yisrael, kon 15.000 kopias desde el anyo 2004. Fina el anyo 2006, el su Editor Shefe era Ala Hlehel, eskritor arabo-israeliano ganador dos vezes del premio  premio de la AM Qattan Foundation i oy endia el su Editor Shefe es Firas Khatib 
*La edisiyon Sentrala, publikada en Tel Aviv i distribuyida en el sentro del payis, kon 12.000 kopias desde el anyo 2006. El su Editor Shefe es Ghaleb Kiwan, el kualo endemás es el reporter del servis de haberes en arabo del kanal de kable HOT.

Las seksiyones del djurnal inkluyen haberes lokales, raportos, sanedad, espor, entretenimyento, opiniyon, arte i kultura. El duenyo del djurnal es Camille Shafiq Silbaq.

## Referensias


## Enlasos eksternos
*Oja web de Al-Madina

Kateggoría:Vikipedya:Artikolos kon grafia ladina
Zehava Ben

**Zehava Ben** (en ivrit **זהבה בן**), nasida el 8 de Noviembro de 1968, es una de las kantaderas má konosidas del jenero de la Musika Mizrahi.

## Famiya i orijin
Zehava nasió en Beer Sheva, la sivdad kapitala del Negev enel sud de Yisrael, de padres de orijin marroki. La alkunya orijinala de la su famiya es Benisty. Eya nasió en la máale "Shikun Dalet", una máale yena de provesa, krimen i drogas.  Zehava esta muy orgolyoza del su orijin marroki i kaji toda la su musika es egzemplo de este, kantando tanto en ivrit komo en arabo.

## Karriera musikala
Zehava se empiesó a konoser en Yisrael, enel anyo 1990, kuando kanto para la musika del filmo "Tipat Mazal" (Un poko de suerte) i las sus kansiones, se izieron egzitozas en tódu el paez, espesialmente entre los mizrahim,sefardim i los yisraelis de orijin arabo.

Anke la su musika esta defendida en alkunos paezes arabos, déke egziste un boikot de los produktos israelianos, Zehava es konosida tambien en el Mundo Arabo komo kantadera en el idioma arabo. Entre las sus má konosidas kansiones se ankontran unas versiyones ke eya aze de alkunas kansiones tradisionales arabas, komo Inta Omri (Tu sós la mi vida), de la ledjendaria kantadera ejipsiya Umm Kulthoum. Zehava endemas izo kampanya en las eleksiyones yisraelis del anyo 1996 para el partito de siédra Meretz, kantando "Shir LaShalom" (Kansión por la paz).

Una de sus kansiones, "Ma Yihyé" (*Kualo va pasar*) esta en la koleksiyon Buddha Bar del anyo 1994. Dempues de los atakos terroristas del 11 de Septiembro, Zehava Ben i Etti Ankri, David D'Or, Arkadi Duchin i otros kantadores yisraelis grabaron la kansiyon "Yesh Od Tikvá" ("Ainda tenemos esperansa"), para el kualo David D'Or eskrivió las letras i la musika. La kansiyon se ankontra en el CD *Yesh Od Tikvá/You've Got a Friend*.. El CD, dela kaza Hed Arzi i apresentado enel anyo 2002, benefisió las viktimas yisraelis de los atakos, tódu lo ganado iva para la fondasion "NATAL": the "Israel Trauma Center for Victims of Terror and War".. Enel anyo 2005, Zehava kantó "Shalom v'Ahavá" (Paz i amor) en inglez, ivrit i arabo enel konkurso Kdam Erovision, el kualo elije al kantadero ganador para arepresentar a Yisrael en el konkurso Eurovision. Zehava yego de sigundo lugar, detras de la ganadora Shiri Maimon, la kuala tambien es de orijin marroki.

## Diskografiya

*1999: Lo amijor de Zehava Ben
*2000: Kansiones Arabas
*2000: Luvia yoradera 
*2000: Detener el mundo  
*2000: Kualo klasa de mundo
*2001: Ritornando a kaza
*2001: Ré de verdad
*2001: Ser un umano
*2003: Beit Avi 
*2003: La kaza del mi padre
*2003: Mirando mas ayá
*2004: Zehava Ben
*2005: Kanta en arabo vol.1
*2005: Kanta en arabo vol.2
*2005: Kansiyones para ninyos
*2006: Lo amijor de Zehava Ben
*2008: Yirse kon la luz

## Ver endemas
* Musika Mizrahi

## Enlasos eksternos
*''Zehava Ben Official Web Site'' &ndash; Zehava Ben's Official Web Site.

## Referensias

Kateggoría:Djudios de Maroko
Kateggoría:Sefaradim‎
Yekke

**Yekke** (en alman:**Jecke** ) es el termo uzado jeneralmente para referirse a los djudios de Almania ke sigin el minhag de Evropa Oskidentala. Es alkunas vezes uzado de forma lijeramente ofensiva.

Oy endia, no ay munchos Yekkes biviendo en Almania, má ainda egzisten komunitas chikas en Suisa, Fransia Oryentala (Alsasia i Lorena) i en Luksemburgo. Una parte de la komunita de Frankfurt eskapó de la sivdad dempues de la Kristallnacht i se mudó a la máale de Washington Heights de la sivdad de Mueva York, ainde ainda egziste una komunita, K'hal Adass Jeshurun, la kuala sige estriktamente el minhag Yekke, kon todas las sus kansiones, rituales i manera de meldar.  

Endemas, un grupo establesió el Kibbutz Chofetz Chaim en Gedarim, Israel, al sud de Tel Aviv. Resyentemente, se aperturaron muevas komunitas Yekkes en Yisrael por el "Machon Moreshes Ashkenaz", i una de las komunitas má emportantes es *K'hal Adas Yeshurun* de Yerushalayim, la kuala esta aziendo un proyekto yamado "Nusach Project", para preservar las melodiyas i kantikas Yekkes.

Egzisten alkunas teoriyas en kuanto al orijin de la palavra. La má konosida es la kuala asigun la palavra se orijina en las diferensias kulturalas en los vistidos uzados por los má oksidentalisados djudios de la Evropa Oksidentala, los kualos trokaron los abrigos lungos por las djaketas, má kurtas ("yekke"), mientras ke los ashkenazim de Evropa Oryental uzaban má lungas, komo las bekishes. Otra teoriya es ke la palavra se deriva de "Yekkef", la kuala es la pronunsiasiyon del nombre "Jakob" o "Jack", la kuala es distinta a la pronunsiasiyon oryentala, la kuala es 'Yankef" or "Yankev".

El termo es endemas uzado de manera un poko ofensiva alkunas vezes, anke endemas kon muncho onor i orgolyo. Esta muy relasionado kon la atensiyon ledjendaria de los djudios almanes al detalyo i la ponktoalitá. Este sentido para el detalyo se ekstiende asya los *[[minhag]]im*. Los *[[Djudios del Oberland|Oberlanderim]]*—Djudios de partes de Ostria, la Repuvlika Cheka i Eslovakia—son a vezes konfondidos kon Yekkes déke tienen un minhag paresido.

## Ver endemas
* Yid
* Lista de djudios almanes
* Chuts

## Atamientos eksternos
* The source of the word Yekke
* Yekkish Nusach, and Discussion Forum
 
## Referensias


Katēggoría:Ashkenazim
Katēggoría:Almania
Katēggoría:Komunitas djudias
Kateggoría:Vikipedya:Artikolos kon grafia ladina
Qin Shi Huang

**Qin Shi Huang** (khinezo: 秦始皇, pinyin: Qín Shǐhuáng, Wade-Giles: Ch'in Shih-huang), de nombre propio Zheng, fue el rei del estado khino de Qin del 247 a.C. hasta el 221 z.C. i dimpués el primer emperador de una Kina unifikada del 221 al 210 a.C., reynando basho el nombre de Primer Emperador.

Dempues de unifikar Kina, él i el su primer ministro Li Si introduxeron una serye de importantes reformas kon el ojektivo de rehuérsar la resyente unifikasyón, y yevaron a kavo grandes prodjektos de konstruksiyón, más en konkreto la versiyón prekursora de la aktuala Gran Muraya Kineza. A pesar de toda la tiranya de su mandato autrokrátiko, Qin Shi Huang es konsiderado una espesie de kolosal fondador en la istorya de Kina, deke su la unifikasyón a durado más de dos milenyos (anke kon interrupsiyones).

Kateggoría:Vikipedya:Artikolos kon grafia ladina
Katēggoría:Istorya de Kina
Wuhan

**Wuhan** (kinezo simplifikado: 武汉, kinezo tradisyonal: 武漢, pinyin: Wǔhàn) es la kapital de la provinsya de Hubei y la sivdad más povlada en la sona sentral de la Repuvlika Popular Kina. Está en la konflvensya del ryo Yangzi y del ryo Han. Tyene una povlasyón de 7 miyones de avitantes en un área de 8.467 km².

Katēggoría:Sivdades de Kina
Yediot Ahronot

**Yediot Ahronot** (en ebreo, **ידיעות אחרונות**: *"haberes d'alkavo"*) es el mayor djurnal en ebreo puvlikado en Israel. Desde la anyada de los 70 es el djurnal kon la mas grande sirkulasiyon en el payis.

El djurnal fue fondado en 1939 por Nachum Komarov i poko tiempo dospues fue merkado por Yehuda Mozes. El su primer editor en shefe fue Noah Mozes, el ijo de Yehuda Mozes.

En 1948, un gran grupo de djurnalistas y myémbros de personal liderados por Azriel Carlebach, el kualo era editor en ese momento, desharon el djurnal kon el buto de konformar otro, yamado Yediot Ma'ariv, oy en diya konosido como Ma'ariv. Carlebach fue trokado por Herzl Rosenblum. Esto prinsipio una gerra por la sirkulasiyon i prestijio entre los djurnales enemigos. Oy en diya, el djurnal es dirijido por el ijo de Noah Mozes, Arnon Mozes. Por munchos anyos fue editado por el ijo de Herzl Rosenblum, Moshe Vardi, el kualo fue trokado en 2005 por Rafi Ginat.

El djurnal konforma parte del Yedioth Ahronoth Group, el kualo endemas tiene partisipasiyon en varias entreprisas israelianas, komo la oja web de haberes Ynet, el djurnal ekonomiko Calcalist; HOT, la entreprisa de televizyón por kable; "Yediot Tikshoret", un grupo de djurnales ebdomadarios lokales; "Vesti", un djurnal eskrito en ruso; Laisha, una gazeta para mujeres; i otras entreprisas no relasionadas con la komunikasiyon de masas. Shilo De-Beer fue promovido a editor en Abril del anyo 2007.

## Ver endemas
* YNet
* Ran HaCohen

## Atamientos eksternos
* Ynet Sitio web semi-independiente del jurnal
* Israel News, versiyon en inglez del jurnal

Katēggoría:Djurnales en ebreo
Kateggoría:Vikipedya:Artikolos kon grafia ladina
Katēggoría:Djurnales de Israel
Birobidjan

**Birobidjan** (en ruso: **Биробиджан**, en idish: **ביראָבידזשאן**) es la sivdad kapitala de la Provensiya Otonoma Ebrea, en Rusia. Está ubikada entre los rios Bira i Bidján, los kualos son afluentes del rio Amur. La sivdad se ankontra serka de la frontiera kon la Repuvlika Popular Kina i del Tréno Transiberiano. La sivdad, djunto kon todos los povlados de la Provensiya Otonoma Ebrea, fue fondada basho la orden de Stalin de kriar una repuvlika otonoma djudia ande la relijion seya trokada por los valores del sosyalismo i el komunismo. La sivdad tinía 78.500 abitantes enel anyo 2006. Para estar en Siberia, los visitantes a pueden ver una sivdad sorprendentemente védre. Egziste una endustria lijera en dezvelopamiento.

## Renasimyento djudio
La sivdad bive un renasimyento de la kultura djudia i del idish má intenso ke en kualkera otra sivdad de Rusia. Los teatros en idish empiesaron en la anyada de los 70. La povlasion djudia de la sivdad es de unas 4000 personas , aproksimadamente el 5% de la sivdad. Afilu la enfluensia de la komunita djudia en la sivdad i el resto de la provensiya es grande; el alkalde de la sivdad, es djudio, la kaleja prinsipala, se yama Sholom Aleichem, en omenaje al konosido eskritor djudio en lingua idish. En la sivdad se ankontran dos esnogas, una es la Esnoga de Birobidjan, aperturada enel anyo 2004 i la Esnoga Beit T'shuva, konosida komo la Vieja Esnoga.

## Edukasiyon
Egziste la Universita Nasionala Djudia de Birobidjan i el Instituto Pedagojiko de Birobidjan.

## Medios de Komunikasiyon
Egzisten katro djurnales en la sivdad:
*Birobidzhaner Shtern, en  idish i en idioma ruso
*Di Vokh, en  idish
*Birobidzhanskaya Nedelya, en idioma ruso
*Birobidzhanskaya Zvezda, en idioma ruso

## Sivdades Ermanas
*  Beaverton, Oregon, Estatos Unitos d'Amerika
* Hegang, Kina.
* Niigata, Japon.

## Enlasos eksternos

*''Birobidjan, de 1929 a 1931'' - Album fotografiko, en la Biblioteka del Kongreso de los Estatos Unitos
*Atlas: Birobidjan
*Birobidzhan.rfn.ru
*Govyerno de Birobidjan (oficial)
**Birobidjan, galeriya fotografika (oficial)
*Birobidjan, la Zion olvidada por Stalin por Jonas Bendiksen (Magnum Photos)

## Referensias
* El dokumentalo *¡L'Hayim, Kamarada Stalin!*, filmado en 2003, trata sobre la kriasiyon por parte de Stalin de la Provensiya Otonoma Ebrea i el asentamyento de miles de djudios, kon escenas de la istorya de la kriasiyon de la patria djudia i de la sivdad de oy endia, endemas de entrevistas a residentes djudios de la sivdad.


Kateggoría:Vikipedya:Artikolos kon grafia ladina
Universita Nasionala Djudia de Birobidjan

La **Universita Nasionala Djudia de Birobidjan** o **Akademia Estatala para Umanidades i Estudios Sosyales de Birobidjan** es una universita publika la kuala lavora en kondjunto kon la komunita djudia de la sivdad de Birobidjan i la Esnoga Ortodoksa de Birobidjan. La universita es unika en el Leshano Oryente de Rusia en serla unika universita ke dikta lisiones en idish, afilu la baza del kurso de empiese en la universita es el estudio del ivrit, la istorya de pueblo djudio i tekstos klasikos djudios.

Resientemenye, en la Provensiya Otonoma Ebrea a aparesido un kresiente interezo en las sus raizes djudias. Los elevos estudian ivrit i endemas idish tanto en las eskolas djudias komo en la Universita Nasionala Djudia. Enel anyo 1989, la komunita djudia aperturó la su eskola de alhad, ande los elevos estudian idish, aprenden dansas folkorikas djudias i sobre la Istorya de Israel. El govyerno de Israel finansia este programa. 

Enel anyo 2007, empiesó el primér Programa de Enverano para la Kultura i el Idioma Idish de Birobidjan, una inisiativa del profesor de Estudios de Idish Boris Kotlerman de la Universita Bar Ilan. El idish es ainda la sigunda lingua ofisiala de la Provensiya Otonoma Ebrea, anke sólu lo favlan alkunos de los 6.000 djudios de la provensiya . Este programa inkluye lisiones eksternas en la viya de Valdgeym i trabashos sobre la su erensia djudia.

## Referensias

Kateggoría:Universitas
Kateggoría:Universitas de Rusia
Kateggoría:Vikipedya:Artikolos kon grafia ladina
Jerusalem Post

El ***Jerusalem Post*** es un djurnal israeliano en lingua inglesa, también disponible en el Internet. Egziste endemas una edisiyon semanala internasionala en fransez.

## Istorya

El djurnal fue fondado el 1 de Disiembre de 1932 basho el nombre de *[[The Palestine Post]]* por Gershon Agron. El djurnal iva apoyar la gerra por una patria nasionala djudia durante el protektorado britaniko de Palestina, estando en kontro de la politika britanika en relasiyon a la inmigrasiyon djudia. El djurnal troka el su nombre a *Jerusalem Post* enel anyo 1950 dospues de la independensia de Israel.

Durante munchos anyos el djurnal fue publikado kon una linea editoriala de sentro-siedra ama suportando al Partido Lavorista fina el anyo 1989, kuando es komprado por **Hollinger Inc.**, holding de entreprisas basho kontrolo del milyonario konservador kanadiano Conrad Black. El *Jerusalem Post* troka antonses la su linea editoriala i prinsipia a dar suporte al partito Likud. Munchos de los sus djurnalistas renunsian i fondan el *[[Jerusalem Report]]*. Oy endia, el punto de vista del *Jerusalem Post* ensima de la aktualitá se topa en la sentro-dirita, ama siempre se topan algunos artikolos de siedra.

Ekonomikamente, el djurnal es serkano al neo-liberalizmo. El djurnal suporta los trokamientos i reformas al sistema israeliano, un estrikto kontrolo del gasto del governo, la limitasiyon de ayudos a los sitizenos, un achikamyento de empuestos i la kriasiyon de leyes en kontro de la kriasiyon de monopolios.

El *Jerusalem Post* kompite kon el djurnal de siedra *[[Haaretz]]*, el kualo tambien tiene desde la anyada de los 90 una edisiyon en inglez. Al igual ke todos los djurnales en Israel, el *Jerusalem Post* es publikado todos los diyas menos en Shabat i los muedim. El su aktual redaktor en shefe es Zvika Klein, el kualo fue redaktor en shefe del *Jerusalem Report*.

El 16 de Novembre de 2004, Hollinger vende el djurnal a una entreprisa editoriala de Tel Aviv, Mirkaei Tikshoret Limited.

## Atamientos eksternos

*Versiyon en Internet del Jerusalem Post
*Arkivos de 1932-1950
*Palestine Post Fondado (Jerusalem Post Fondado) - 1 de Diziembro de 1932

Katēggoría:Vikipedya:AY
Undzer kol

**Undzer kol** (en idish **אונדזער קול**, en ruso **Наш голос**, *La muestra voz*) es un djurnal en idish i ruso de Chishinau, la sivdad kapitala de Moldova. En Moldova el idish es una lingua rekonosida por la ley; se kree ke la komunita tiene unos 18.000 myémbros  sólu en la kapitala.

## Referensias

Kateggoría:Vikipedya:Artikolos kon grafia ladina
Katēggoría:Jurnales en Idish
Esnoga Or Zoruah

La **Esnoga Yamin Benarroch**  o **Esnoga Or Zoruah** (en ivrit **אור זרוע**, "Luz Santa")  es la prinsipal esnoga de la sivdad de Meliya, en Espanya. La esnoga tiene el nombre de Yamín A. Benarroch, el kualo hue durante munchos anyos la prinsipala otoridad dela komunita de Meliya.

La esnoga fue desinyada  en el estil modernista por el arkitekto katalan Enrique Nieto, el mismo el kualo desinyo la Mishkita Sentrala de Meliya i ke era el arkitekto ofisial de la sivdad para esa anyada. La esnoga esta en la kaleja Lopez Moreno. La su apertura fue enel anyo 1924.

## Referensias


Kateggoría:Vikipedya:Artikolos kon grafia ladina